ჰაჯიმე ისაიამა

ჰაჯიმე ისაიამა (, Isayama Hajime, დ. 29 აგვისტო, 1986) — იაპონელი მანგის მხატვარი (მანგაკა). მისი პირველი სერია ტიტანებზე შეტევა (2009-2021) გახდა ყველა დროის ერთ-ერთი ყველაზე გაყიდვადი მანგა 2023 წლის ნოემბრის მონაცემებით 140 მილიონი ასლით მიმოქცევაში.https://twitter.com/shingeki_FLY/status/1729802961344200984  მან მიიღო განსაკუთრებული ჯილდო 2023 წელს 50-ე ანგულემის საერთაშორისო კომიქსის ფესტივალზე. 
ბიოგრაფია
ისაიამა დაიბადა ოიამაში, ოიტას პრეფექტურაში, რომელიც ახლა ჰიტას ნაწილია. ის ჰიტა რინკოს სკოლის მოსწავლე იყო როცა მანგის კონკურსებში თავისი ნამუშევრებით ჩართვა დაიწყო.  სკოლის დამთავრების შემდეგ ის მანგის დიზაინის პროგრამაში ჩაირიცხა კიუშუს დიზაინის ინსტიტუტში. 2006 წელს ისაიამამ ჟურნალის გრან პრის კონკურსში, რომელიც ასევე ცნობილია, როგორც კოდანშას MGP,  მიიღო მონაწილეობა ტიტანებზე შეტევის (Shingeki no Kyojin) მოკლე ვერსიით, რომელმაც დაიმსახურა "ჩინებული ნამუშევრის" ჯილდო. 20 წლის ასაკში ისაიამა ტოკიოში გადავიდა საცხოვრებლად და ინტერნეტ კაფეში დაიწყო მუშაობა მანგის წერის კარიერის ხელშესაწყობად. მანგის თავდაპირველი one-shot ვერსია მოგვიანებით შევიდა ანიმე ადაპტაციის პირველ Blu-ray-ში.

ჰაჯიმე ისაიამამ თავდაპირველად შესთავაზა შუეიშას Weekly Shōnen Jump ჟურნალის დეპარტამენტს თავისი ნამუშევრების გამოქვეყნება, თუმცა მათ ურჩიეს თავისი სტილისა და სიუჟეტის ჟურნალისთვის მორგება. ამაზე მან უარი უთხრა და გადაწყვიტა მანგა კოდანშა Ltd.-ს Weekly Shōnen Jump ჟურნალის დეპარტამენტში წაეღო. 2008 წელს მან მონაწილეობა მიიღო მე-80 Weekly Shōnen Magazine-ის ახალბედათა მანგის დაჯილდოებაში, სადაც მისმა ნაშრომმა Heart Break One მიიღო განსაკუთრებული წამახალისებელი ჯილდო. მისი სხვა ნამუშევარი - Orz იმავე დაჯილდოების შემდეგი წლის გამორჩეული ნამუშევარი გახდა. 2009 წელს Bessatsu Shōnen Magazine-ის ყოველთვიურ გამოშვებაში დაიწყო მისი პირველი სერიული ნამუშევრის ტიტანებზე შეტევა-ს გამოქვეყნება. მან მოიგო 35-ე კოდანშას მანგის დაჯილდოების შონენ კატეგორია 2011 წელს და იყო ნომინირებული მეოთხე Manga Taishō ჯილდოზე და მე-16 ყოველწლიურ Tezuka Osamu-ს კულტურულ პრიზზე. 

ტიტანებზე შეტევა ინგლისურად კოდანშა აშშ-მა გამოსცა და გახდა 5 სპინ-ოფ მანგა სერიის, 3 ლაით-ნოველის სერიის, ანიმე ადაპტაციის, მრავალი ვიზუალური ნოველის, ვიდეო თამაშის და ორნაწილიანი ფილმის ინსპირაციის წყარო. 2022 წლის ნოემბერში ისაიამა პირველად გამოჩნდა აშშ-ში ანიმე NYC-ზე, ანიმე კონვენციაზე ნიუ იორკში. 2013 წელს ისაიამას მშობლიურ ქალაქ ოიამაში მდებარე კურორტმა Bungo Oyama Hibiki no Sato მის  ჩაატარა ისაიამას მანუსკრიპტების თავისუფალი გამოფენა. 2014 წლის 1 ნოემბერს ჰიტაში ჩატარდა განსაკუთრებული ტიტანებზე შეტევის ღონისძიება, რომელსაც დაახლოებით 2 500 ადამიანი დაესწრო. მომდევნო დღეს ისაიამა სიტყვით გამოვიდა პატრია ჰიტას კულტურის ჰოლში და ქალაქის მერმა კეისუკე ჰარადამ ჰიტას ტურიზმის ელჩად დაასახელა.
2018 წლის დეკემბერში ისაიამამ თავის ბლოგში თქვა, რომ წლის დასაწყისში დაქორწინდა.

ნამუშევრები
სათაურიწელიგამომქვეყნებელიშენიშვნაRef. შემტევი ტიტანი(進撃の巨人 Shingeki no Kyojin) 2006  One-shot ვერსია Heart Break One(ハート ブレイク ワン Hāto Bureiku Wan) 2008  One-shot Orz 2008  One-shot ტიტანებზე შეტევა(進撃の巨人 Shingeki no Kyojin) 2009–2021 კოდანშა  კოდანშა აშშ  მანგა  შემტევი ტიტანი Inside შიგნით(進撃の巨人 INSIDE 抗 Shingeki no Kyojin Inside Kou) 2013  პერსონაჟთა პროფილები, ინტერვიუები ტიტანებზე შეტევა გარეთ Outside(進撃の巨人 OUTSIDE 攻 Shingeki no Kyojin OUTSIDE Osamu) 2013  Concept art, ინტერვიუები. შეიცავს პირველი თავის ჩანახატს (2009)  შეტევა ევენჯერებზე 2014 Brutus Colossal Edition Vol. 2 - კოდანშა აშშ  გადაკვეთა მარველის კომიქსებთან. სიუჟეტის ავტორი - ისაიამა, ნახატების ავტორი ალექს ალონსო და ჯო კესადა. The Killing Pawn(ザ・キリング・ポーン Za Kiringu Pōn) 2014 One-shot; ნახატების ავტორი რიოჯი მინაგავა. ახლახანს დაემატა მინაგავას მცირე მოთხრობათა კრებულს "Tensousha"(2021).

სქოლიო

კატეგორია:დაბადებული 1986
კატეგორია:იაპონელები
კატეგორია:მანგის მხატვრები
კატეგორია:დაბადებული 29 აგვისტო
კატეგორია:ცოცხალი ადამიანები